open-index/open-wikipedia-markdown huggingface dataset:
Κατουνάκια

Τα **Κατουνάκια** είναι περιοχή του Αγίου Όρους με 22 ησυχαστήρια υπαγόμενα στην Μονή Μεγίστης Λαύρας. Η περιοχή είναι βραχώδης και απόκρημνη και σε αυτήν κατοικούν 35 μοναχοί ασκητές.

Ο Άγιος Δανιήλ Κατουνακιώτης ο Σμυρναίος το 1881 δημιούργησε στα Κατουνάκια την καλύβη του, η οποία υπήρξε το θεμέλιο για το σημερινό ησυχαστήριο της αδελφότητας των Δανιηλαίων. Ο Άγιος Δανιήλ άσκησε την τέχνη της αγιογραφίας και την παρέδωσε στην αδελφότητα, η οποία την ασκεί μέχρι σήμερα. Όμως περισσότερο έχουν μείνει ιστορικές οι πραγματείες, οι μελέτες και οι εκατοντάδες επιστολές του αγίου που αντιμετωπίζουν με σύνεση και πατερική κατοχύρωση, σοβαρά πνευματικά και θεολογικά ζητήματα.

## Δείτε επίσης
* Άγιος Δανιήλ Κατουνακιώτης ο Σμυρναίος
* Άγιος Εφραίμ ο Κατουνακιώτης

## Παραπομπές


Κατηγορία:Μονή Μεγίστης Λαύρας
Μορφονού

**Μορφονού** ονομάζεται μια περιοχή του Αγίου Όρους που υπάγεται στη Μονή Μεγίστης Λαύρας και όπου βρίσκονται κελιά της. Η περιοχή των Κελιών της Μορφονούς ή Αμαλφηνούς οφείλει την ονομασία της στη παλαιότερη Μονή των Αμαλφηνών. Στην περιοχή υπάρχουν δύο ενεργά κελλιά και δύο εγκαταλελειμμένα.

## Παραπομπές


Κατηγορία:Άγιο Όρος
Κατηγορία:Μονή Μεγίστης Λαύρας
Καρούλια

Τα **Καρούλια** είναι ασκητική περιοχή του Αγίου Όρους που υπάγεται στη Μονή Μεγίστης Λαύρας και στην οποία βρίσκονται ησυχαστήρια της. Είναι συνέχεια από τα Κατουνάκια προς τη θάλασσα.

Η περιοχή είναι βραχώδης, άνυδρος και ιδιαίτερα απόκρημνη. Υπάρχουν σπηλιές ορισμένες από τις οποίες χρησιμοποιήθηκαν από ασκητές και στην επέκτασή τους ενσωμάτωσαν αυτοσχέδια ησυχαστήρια. Ονομάζονται Καρούλια, καθώς λόγω της δύσβατης περιοχής, ο μόνος τρόπος προσέγγισης ήταν με καρούλια, όπου με δίχτυ ανέβαζαν ανθρώπους και υλικά. Σε όλη την περιοχή των Καρουλίων διασώζονται δεκαέξι και κατοικούνται δέκα από αυτά. Σήμερα κατοικούν δέκα γέροντες που ασχολούνται με την ξυλογλυπτική, την ζωγραφική και άλλα εργόχειρα.

## Παραπομπές


 

Κατηγορία:Άγιο Όρος
Κατηγορία:Μονή Μεγίστης Λαύρας
Βίγλα Αγίου Όρους

Η **Βίγλα** είναι περιοχή στην έρημο του Αγίου Όρους που υπάγεται στη Μονή Μεγίστης Λαύρας και στην οποία βρίσκονται ησυχαστήρια της. Βρίσκεται μισή ώρα περίπου μακριά από τη μονή, κοντά στη Σκήτη Τιμίου Προδρόμου Μεγίστης Λαύρας. Εκεί βρίσκεται και το Σπήλαιο του Αγίου Αθανασίου. Αποτελείται από οκτώ υδροδοτούμενα Ησυχαστήρια και ένα κελλί τα οποία έχουν ενσωματωμένο ναό.

Σε αυτά διαμένουν δέκα μοναχοί που ασχολούνται με ιερορραπτική, αγιογραφία και κατασκευή κομποσχοινίων. Εκεί είναι το κελλί του Αγίου Μηνά που ζει ο Μοναχός Ιωσήφ.

## Δείτε επίσης
* Άγιος Νείλος (Άγιο Όρος)

## Παραπομπές


Κατηγορία:Άγιο Όρος
Κατηγορία:Μονή Μεγίστης Λαύρας
Βουλευτήρια

Τα  **Βουλευτήρια** είναι περιοχή στην έρημο του Αγίου Όρους που υπάγεται στη Μονή Μεγίστης Λαύρας και στην οποία βρίσκονται ησυχαστήρια της. Υπάρχουν δέκα ησυχαστήρια και βρίσκονται στην παραλία στη Σκήτη Αγίας Άννας. Μεταξύ τους, το Ησυχαστήριο του Αγίου Ελευθερίου που αποτέλεσε μονύδριο τον 10ο αιώνα. Οι γέροντες ασχολούνται με αλιεία, κατασκευή θυμιάματος και ενσφράγιστα ενθύμια.

## Παραπομπές


Κατηγορία:Άγιο Όρος
Κατηγορία:Μονή Μεγίστης Λαύρας
Κάθισμα Μυλοποτάμου

Το **[[Κάθισμα (μοναστικό)|Κάθισμα]] [https://www.mywines.gr/ Αγίου Ευσταθίου]** ή '''Μυλοποτάμος''' υπάγεται στην Μονή Μεγίστης Λαύρας και ιδρύθηκε από τον Άγιο Αθανάσιο τον Αθωνίτη το 973 μ.Χ., για να χρησιμεύσει σαν τόπος ανάρρωσης μοναχών. Έχει μορφή συγκροτήματος με αμυντικό πύργο και αρκετή εδαφική έκταση με αμπελώνες.

Εδώ μόνασε τον 19ο αιώνα και ο Πατριάρχης Κωνσταντινουπόλεως Ιωακείμ ο Γ΄. Βρίσκεται σε απόσταση οκτώ χιλιομέτρων περίπου, βορειότερα της μονής, κοντά στη μονή Καρακάλου. Σήμερα χρησιμοποιείται ως οινοποιείο και είναι γνωστό για το εξαιρετικής ποιότητας κρασί.

**Ιστορικό:**

Το 1527/28 ο Μυλοπόταμος λεηλατήθηκε μετά από επιδρομή πειρατών. Στα τέλη του 17ου αιώνα πρέπει να χρησιμοποιήθηκε από τους Λαυριώτες ως χώρος αποθήκευσης και πιθανόν εμπορίας οικοδομικής ξυλείας και είναι βέβαιο ότι βρισκόταν ακόμη σε ακμή στις τελευταίες δεκαετίες του 18ου αιώνα. 

Στα νεότερα χρόνια ο Μυλοπόταμος συνδέθηκε με το όνομα του Οικουμενικού Πατριάρχου Ιωακείμ του Γ΄. Ο πρόμαχος αυτός της Ορθοδοξίας ανήλθε στον πατριαρχικό θρόνο τον Οκτώβριο του 1884. Μετά από διάφορους σταθμούς, επέλεξε *«το ωραιότατον και ρομαντικότατον ενδιαίτημα»* του Μυλοποτάμου ως καταφύγιο για να αποσυρθεί, επιδιδόμενος στην ανακαίνισή του. Λιτότητα και αίσθηση καλαισθησίας χαρακτηρίζει τις οικοδομικές επεμβάσεις του στα κτίσματα του Μυλοποτάμου. Στον χώρο αυτό, ο Ιεράρχης ιερουργούσε ανελλιπώς επί δώδεκα έτη μέχρι τις αρχές Ιουνίου 1901.

Το χρονικό διάστημα μεταξύ των ετών 1889 και 1901, υπήρξε η τελευταία περίοδος ακμής του Μυλοποτάμου.  Έκτοτε το ιστορικό κάθισμα σταδιακά παρήκμασε και οι φθορές επήλθαν ραγδαία μέχρι το 1990, οπότε με την εγκατάστασή του εκεί ο Μοναχός και Γέροντας του Μετοχίου Επιφάνιος, συνεχίζει ένα δυναμικό έργο ανακαινίζοντας, εκσυγχρονίζοντας, επεκτείνοντας εγκαταστάσεις και αμπέλια, παράγοντας κρασιά μοναδικής ποιότητας και γεύσης, και τιμώντας τον Άγιο Ευστάθιο, στον οποίο είναι πάντα αφιερωμένο το Μετόχι του Μυλοποτάμου.

**Παρούσα Κατάσταση:**

Σήμερα ο Μυλοπόταμος είναι δημοφιλής για τα εξαιρετικής ποιότητας κρασιά που παράγει βιολογικά στους αμπελώνες που βρίσκονται ακριβώς δίπλα στο Αιγαίο Πέλαγος. Θεωρείται από πολλούς ως ο "Αμπελώνας του Αγίου Όρους", καθώς ήταν από τα πρώτα εξαρτήματα, όπου καλλιεργούνταν συστηματικά και παράγονταν κρασί από την περιοχή του Άθωνα. 
Κατηγορία:Άγιο Όρος
Κατηγορία:Μονή Μεγίστης Λαύρας
Κατηγορία:Ελληνικά οινοποιεία
Σκήτη Τιμίου Προδρόμου Ιβήρων

Στη Μονή Ιβήρων ανήκει η **Σκήτη Τιμίου Προδρόμου**, που απλώνεται σε πλαγιά δυτικά της μονής και σε απόσταση μισής ώρας από αυτήν μέσα από δασικό δρόμο. Έχει μορφή οικισμού με καλύβες και Κυριακό και είναι ιδιόρρυθμη. Δεν είναι εξακριβωμένη η χρονολογία της συγκρότησης του οικισμού σε σκήτη. Σαν οικισμός ήταν ανεπτυγμένος τουλάχιστον από την πρώτη δεκαετία του 16ου αιώνα.

Το Κυριακό της Σκήτης Τιμίου Προδρόμου ανεγέρθηκε το 1779 και τοιχογραφήθηκε το 1799. Περιλαμβάνει ξενώνα και τράπεζα. Οι Καλύβες της Σκήτης Τιμίου Προδρόμου είναι συνολικά οκτώ αλλά οι περισσότερες είναι σήμερα ακατοίκητες. Σε καλύβες της Σκήτης έζησαν τρεις όσιοι που μαρτύρησαν στη Αδριανούπολη το 1519 και άλλοι τέσσερις που μαρτύρησαν στην Κωνσταντινούπολη στις αρχές του 19ου αιώνα. Σε καλύβα της Σκήτης κατοικούν έξι μοναχοί. Ασχολούνται με την κατασκευή μοσχοθυμιάματος. Σε Καλύβα της Σκήτης, που σήμερα είναι ερειπωμένη κατοίκησε για ένα χρονικό διάστημα ο μακαριστός Γέρων Παΐσιος.

Τιμίου Προδρόμου
Κατηγορία:Μονή Ιβήρων
Λα Ιγκέρα

[thumb|Γλυπτό του [Τσε Γκεβάρα στην Λα Ιγκέρα]]
Η **Λα Ιγκέρα** (ισπ. *La Higuera*) είναι ένα χωριό της Βολιβίας στις ανατολικές Άνδεις. Βρίσκεται σε υψόμετρο περίπου 2.000 μ και 150 χλμ νοτιοδυτικά της Σάντα Κρους ντε λα Σιέρρα. Έχει 119 κατοίκους (απογραφή 2001) και ανήκει στον δήμο της Πουκαρά (*Municipio Pucará*). Το όνομα "Λα Ιγκέρα" σημαίνει στα ελληνικά "η συκιά".

Στις 8 Οκτωβρίου 1967, ο Αργεντινός μαρξιστής επαναστάτης Τσε Γκεβάρα συνελήφθη από τον Βολιβιανό Στρατό, με τη βοήθεια της CIA, στο κοντινό φαράγγι Κεμπράδα ντελ Τσούρο, τερματίζοντας την εκστρατεία του για τη δημιουργία μιας ηπειρωτικής επανάστασης στη Νότια Αμερική. Ο Τσε Γκεβάρα κρατήθηκε στο σχολείο του χωριού, όπου και δολοφονήθηκε την επόμενη μέρα από έναν Βολιβιανό υπαξιωματικό σε κατάσταση μέθης. Η σορός μεταφέρθηκε στη συνέχεια στο Βαλεγκράντε, όπου εκτέθηκε και αργότερα θάφτηκε κρυφά σε απομακρυσμενη περιοχή.  

Σήμερα δεσπόζει μνημείου του Τσε Γκεβάρα στο χωριό, ενώ ο ίδιος τιμάται από τους ντόπιους ως ήρωας.

## Εξωτερικοί σύνδεσμοι
* The Che Trail in Bolivia
* Che Guevara Legacy Lives on in Bolivia *BBC News*, 24 Αυγούστου 2004.
* Bolivian Town Recalls Che Assassination&language=EN) *Prensa Latina*, 8 Οκτωβρίου 2008.
* Che Sat Here: The Making (and Marketing) of a Martyr  by Alex Ayala Ugarte, *Virginia Quarterly Review*, τεύχος χειμώνα 2009.

Κατηγορία:Πόλεις της Βολιβίας
Σιντ Μπάρετ

Ο **Ρότζερ Κηθ Μπάρετ** (αγγλ.:*Roger Keith "Syd" Barrett*, 6 Ιανουαρίου 1946 - 7 Ιουλίου 2006), γνωστός περισσότερο ως **Σιντ Μπάρετ**, ήταν Βρετανός τραγουδιστής, κιθαρίστας και συνθέτης. Υπήρξε ένα από τα ιδρυτικά μέλη των Pink Floyd και μέλος του συγκροτήματος την τριετία 1965-1968.  Το 1969 εγκατέλειψε τους Pink Floyd λόγω της εξάρτησής του στα ψυχεδελικά ναρκωτικά (με τους οποίους μάλιστα συνεργάστηκε ξανά το 1975 για το αφιερωμένο σε αυτόν τραγούδι Shine On You Crazy Diamond) και έκανε μια σύντομη σόλο καριέρα έως το 1975 οπότε και σταμάτησε τελείως την ενασχόλησή του με τη μουσική. Από τότε έως την 7η Ιουλίου 2006 έμενε μοναχός του στο σπίτι που είχε στο Κέμπριτζ.

## Καριέρα
Το 1975 οι Pink Floyd έκαναν ηχογραφήσεις για το επερχόμενο άλμπουμ τους "Wish you were here". Την ώρα της ηχογράφησης του τραγουδιού "Shine On You Crazy Diamond" εμφανίστηκε στο στούντιο ένας μεγαλόσωμος άνδρας με ξυρισμένο κεφάλι και φρύδια. Τα μέλη της μπάντας δεν μπορούσαν αρχικά να διακρίνουν ποιος ήταν αυτός, αλλά λίγο αργότερα ανακάλυψαν πως ήταν ο Σιντ Μπάρετ. Όταν, βέβαια, τον είδαν, μέσα στο στούντιο επικράτησε συγκίνηση και ο αρχηγός του συγκροτήματος Ρότζερ Γουότερς (Roger Waters) ξέσπασε σε ελαφριά κλάματα. Όπως ήταν φυσικό, η ηχογράφηση διακόπηκε και τα μέλη των Pink Floyd ζήτησαν την γνώμη του σχετικά με το τραγούδι. Ο Μπάρετ τους απάντησε ότι ακουγόταν λίγο "παλιό" και, αφού όλοι τον χαιρέτησαν με περισσό ενθουσιασμό, ο Μπάρετ έφυγε ξανά. Ήταν η τελευταία φορά που το συγκρότημα θα τον έβλεπε πριν πεθάνει, τον Ιούλιο του 2006. Για αρκετά χρόνια, η παραπάνω ιστορία θεωρούνταν ως μύθος, έως ότου ο Ντέιβιντ Γκίλμορ (David Gilmour) την επιβεβαίωσε.

## Δισκογραφία
**με τους Pink Floyd**
*The Piper At The Gates Of Dawn
*A Saucerful Of Secrets
**Solo άλμπουμ**
**The Madcap Laughs*
**Barrett*

## Εξωτερικοί σύνδεσμοι

## Παραπομπές


## Πηγές

Κατηγορία:Άγγλοι μουσικοί
Κατηγορία:Ροκ μουσικοί
Κατηγορία:Μέλη των Pink Floyd
Κατηγορία:Υποστηρικτές ψυχεδελικών ναρκωτικών
Μοντρέ

right|thumb|220px|Πανοραμική θέα του Μοντρέ
Το **Μοντρέ** (), είναι πόλη στην Ελβετία, χτισμένη στις όχθες της λίμνης της Γενεύης, στα νοτιοδυτικά της Ελβετικής επικράτειας. Θεωρείται μία από τις πιο όμορφες Ελβετικές πόλεις. Ο πληθυσμός της ξεπερνά τις 20.000 και ως σημαντικότερο αξιοθέατό της θεωρείται ο πύργος του Σιγιόν, που είναι χτισμένος σε ένα βραχονήσι μέσα στη λίμνη.
   
Το Ελβετικό θέρετρο του Μοντρέ έχει ξεχωριστή θέση στην παγκόσμια ιστορία του 20ού αιώνα, καθώς εκεί υπεγράφη η διεθνής συνθήκη για τη ρύθμιση του διάπλου (όπως μετονομάστηκε το δικαίωμα της αβλαβούς διελεύσεως των πλοίων στα στενά των Δαρδανελίων) από τη Μεσόγειο στον Εύξεινο Πόντο.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Ελβετίας
Σάντα Κρουζ (Καλιφόρνια)

Η **Σάντα Κρουζ** (*Santa Cruz*) είναι πόλη της πολιτείας της Καλιφόρνιας των ΗΠΑ. Βρίσκεται στο βόρειο μέρος του κόλπου Μοντερέι, 74 μίλια νότια του Σαν Φρανσίσκο και 30 μίλια από το Σαν Χοσέ. Είναι η μεγαλύτερη πόλη και η έδρα της κομητείας Σάντα Κρουζ. Η πόλη εκτείνεται σε 12 τετραγωνικά μίλια και ο πληθυσμός της ανέρχεται σε 62.956 κατοίκους (απογραφή 2020). Η πόλη είναι έδρα του πανεπιστημίου της Καλιφόρνιας, Σάντα Κρουζ, που ιδρύθηκε το 1965 και φιλοξενεί περίπου 14.000 σπουδαστές.

Οι σημαντικότερες βιομηχανικές ζώνες περιλαμβάνουν την παραγωγή γεωργικών προϊόντων, τουρισμό, την κατασκευή, την επεξεργασία τροφίμων, και τις εταιρίες υψηλής τεχνολογίας. Περίπου 10% του εδάφους του νομού αφιερώνεται στα κρατικά πάρκα, αρκετά από τα οποία είναι μέσα ή δίπλα στα όρια πόλεων, με πυκνή βλάστηση και μεγάλη ποικιλία πουλιών και σπάνιων ειδών. Το κλίμα είναι ήπιο, με τη μέση υψηλή θερμοκρασία στους 69 βαθμούς Φαρενάιτ και τη μέση χαμηλή θερμοκρασία στους 44 βαθμούς. Οι βροχοπτώσεις υπολογίζουν κατά μέσο όρο 32 ίντσες ετησίως.

Η περιοχή που είναι τώρα γνωστή ως η πόλη της Σάντα Κρουζ ανακαλύφθηκε το 1769 από τον Ισπανό εξερευνητή Γκασπάρ ντε Πορτόλα. Όταν διέσχισε τον τοπικό ποταμό, τον ονόμασε Σαν Λορέντζο, ενώ στους γύρω λόφους έδωσε την ονομασία *Σάντα Κρουζ*, που σημαίνει «ιερός σταυρός».

## Παραπομπές


## Εξωτερικοί σύνδεσμοι
*
*Επίσημη ιστοσελίδα

Κατηγορία:Πόλεις της Καλιφόρνια
Κατηγορία:Έδρες κομητειών της Καλιφόρνια
Κατηγορία:Πόλεις στην κομητεία Σάντα Κρουζ της Καλιφόρνια
Μαατία Τοάφα

Ο **Μαατία Τοάφα** είναι πολιτικός από το Τουβαλού, που διετέλεσε πρωθυπουργός του Τουβαλού, από το 2004 ως το 2006 και από τις 29 Σεπτεμβρίου του 2010 ως τις 24 Δεκεμβρίου του ίδιου χρόνου. Ήταν επίσης Υπουργός Εξωτερικών του μικρού νησιωτικού κράτους από το 2004 μέχρι και το 2006. 

Γεννήθηκε το 1954. Ως το 2004 ήταν αντιπρόεδρος της κυβέρνησης και έγινε προσωρινά Πρωθυπουργός μετά την παραίτηση του Σαουφάτου Σοποάνγκα, στις 27 Αυγούστου 2004 μετά από πρόταση μομφής κατά της κυβέρνησής του. Ο Τοάφα εγκρίθηκε στην πρωθυπουργία στις 11 Οκτωβρίου 2004 οπότε και ο Σοποάνγκα επανεξελέγη στο Κοινοβούλιο. Στις εκλογές της 3 Αυγούστου 2006, όλα τα μέλη του υπουργικού συμβουλίου ηττήθηκαν και μόνο ο ίδιος ο Τοάφα κατάφερε να επανεκλεγεί.
Τον διαδέχθηκε στην πρωθυπουργία στις 14 Αυγούστου 2006 ο Απισάι Ιελέμια. Μετά τις εθνικές εκλογές του 2010 επανεξελέγη πρωθυπουργός και κυβέρνησε ως το Δεκέμβριο του 2010.

## Παραπομπές


Τοαφα
Αμπντουλάχ της Σαουδικής Αραβίας

Ο **Αμπντουλάχ μπιν Αμπντούλ Αζίζ Αλ-Σαούντ** (1 Αυγούστου 1924 - 23 Ιανουαρίου 2015), γνωστός και ως **Αμπντάλα**, ήταν ο Μονάρχης της Σαουδικής Αραβίας από το 2005 ως το θάνατό του το 2015 , ετεροθαλής αδερφός του βασιλιά Φαχντ μπιν Αμπντούλ Αζίζ. Έγινε ντε φάκτο ηγέτης του αραβικού κράτους από το 1995, όταν ο Φαχντ υπέστη εγκεφαλικό επεισόδιο.

Η περιουσία του υπολογίζεται σε περισσότερα από 21 δισ. δολάρια ΗΠΑ.

## Βιογραφία
Γεννήθηκε την 1η Αυγούστου του 1924. Τον Αύγουστο του 1962 έγινε διοικητής της εθνικής φρουράς και το Μάρτιο του 1975 διορίστηκε δεύτερος και τον Ιούνιο του 1982 πρώτος αντιπρόεδρος της κυβέρνησης. Το 1987 ορίστηκε διάδοχος του θρόνου.

## Βασιλιάς
Ο βασιλιάς Φαχντ απεβίωσε το πρωί της 1ης Αυγούστου του 2005, σε νοσοκομείο του Ριάντ, όπου νοσηλευόταν τους τελευταίους μήνες. Από τις πρώτες του ενέργειες του νέου βασιλιά ήταν να ορίσει διάδοχό του στο θρόνο τον επίσης ετεροθαλή αδελφό του και σημερινό υπουργό Αμυνας, πρίγκιπα Σουλτάν μπιν Αμπντούλ Αζίζ. Η επίσημη τελετή ενθρόνισης έγινε μετά την κηδεία και την ταφή του Φαχντ. Η διαδοχή ήταν ήρεμη και άμεση. Παράλληλα,αξιωματούχοι της χώρας διαβεβαίωσαν ότι η πετρελαϊκή πολιτική δεν θα άλλαζε.

Ο Αμπντουλάχ δεν συνέδεε αρχικά το μέλλον της χώρας με την αμερικανική συμμαχία, αλλά όταν ανέλαβε κυβερνητικά καθήκοντα, από το 1995, υπήρξε αρκετά πραγματιστής ώστε να διατηρήσει στενούς δεσμούς με την Ουάσιγκτον. Συνειδητοποίησε την ανάγκη για μεταρρυθμίσεις στη χώρα έπειτα από τις επιθέσεις της 11ης Σεπτεμβρίου 2001. Στις 6 Νοεμβρίου του 2007 ο Αμπντουλάχ πραγματοποίησε την πρώτη επίσκεψη μονάρχη της Σαουδικής Αραβίας στο Βατικανό για συνομιλίες με τον Πάπα.

Ασθένησε από πνευμονία και απεβίωσε σε ηλικία 91 ετών, στις 23 Ιανουαρίου 2015. Τον διαδέχθηκε στο θρόνο ο αδερφός του, Σαλμάν.

## Παιδιά
* Σαλέχ Μπρέις Αμπντουλάχ
* Μουτάϊμπ ιμπν Αμπντουλάχ 
* Χαλέντ μπιν Αμπντουλάχ 
* Αμπντουλαζίζ ιμπν Αμπντουλάχ 
* Φαισάλ μπιν Αμπντουλάχ 
* Σουλτάν μπιν Αμπντουλάχ 
* Τούρκι μπιν Αμπντουλάχ 
* Μισ'άλ μπιν Αμπντουλάχ 
* Φαχντ μπιν Αμπντουλάχ 
* Σαούντ μπιν Αμπντουλάχ 
* Μανσούρ μπιν Αμπντουλάχ 
* Φάχντα μπιν Αμπντουλάχ 
* Ναγίφα μπιντ Αμπντουλάχ 
* Αλίγια μπιντ Αμπντουλάχ 
* Αντέλα μπιντ Αμπντουλάχ 
* Νουφ μπιντ Αμπντουλάχ 
* Σίτα μπιντ Αμπντουλάχ 
* Σάιφα μπιντ Αμπντουλάχ 
* Αμπέερ μπιντ Αμπντουλάχ 
* Σάρα μπιντ Αμπντουλάχ 
* Χάιφα μπιντ Αμπντουλάχ

## Παραπομπές


## Εξωτερικοί σύνδεσμοι

* Βασιλική Πρεσβεία της Σαουδικής Αραβίας
* Εκτεταμένη βιογραφία από το ίδρυμα CIDOB
* Saudi king details succession law - BBC News

Κατηγορία:Μονάρχες της Σαουδικής Αραβίας
Κατηγορία:Αποδέκτες του Τάγματος του Λευκού Αετού (Πολωνία)
Κατηγορία:Αποδέκτες του Τάγματος του Χαμόγελου
Νέστορ Κίρχνερ

Ο **Νέστορ Κίρχνερ** (ισπανικά: *Néstor Kirchner*, 25 Φεβρουαρίου 1950 - 27 Οκτωβρίου 2010) ήταν Αργεντινός  πολιτικός ο οποίος διετέλεσε πρόεδρος της Αργεντινής από το 2003 έως το 2007. Στις 25 Μαΐου του 2003, ο Περονιστής με αριστερά ερείσματα Κίρχνερ, ορκίστηκε Πρόεδρος της χώρας. Πριν εκλεγεί σε αυτή τη θέση ήταν Κυβερνήτης της επαρχίας Σάντα Κρους.

## Προφίλ
Γεννήθηκε στο Ρίο Γκαγιέγος στις 25 Φεβρουαρίου 1950 και σπούδασε Νομικά. Ο πατέρας του ήταν ελβετικής καταγωγής. Παντρεύτηκε με τη δικηγόρο Κριστίνα Φερνάντες, επίσης μέλος του Κόμματος Justicialist (JP). Στη διάρκεια της χούντας του Βιδέλα, φυλακίστηκε και απελευθερώθηκε μετά το 1983 και την αποκατάσταση της δημοκρατίας. Το 1987 εξελέγη δήμαρχος του Ρίο Γκαγιέγος. Το κόμμα του έχασε τις εκλογές του 1999. Η επάνοδος του Κίρχνερ στο προσκήνιο έγινε στις 27 Απριλίου 2003. Τότε, στον α΄ γύρο των προεδρικών εκλογών, ο Κάρλος Μένεμ πέτυχε πύρρεια νίκη με 24%, μόλις 2% μπροστά από τον Κίρχνερ. Ο τελευταίος εξελέγη Πρόεδρος στον τελικό γύρο, με διαφορά 30%-40%.

Τον Οκτώβριο του 2007 εξελέγη στο προεδρικό αξίωμα με 47% η σύζυγός του, Κριστίνα Φερνάντες, και τον διαδέχτηκε.

Στις βουλευτικές εκλογές που διεξήχθησαν στις 28 Ιουνίου του 2009 ηττήθηκε στο Μπουένος Άιρες από τον υποψήφιο της αντιπολίτευσης, Φρανσίσκο ντε Ναρβάες, έναν κεντροδεξιό επιχειρηματία. Η απώλεια αυτή θεωρείται ταπεινωτική, καθώς το Μπουένος Άιρες ήταν προπύργιο των Περονιστών.

Στις 4 Μαΐου 2010 εξελέγη γενικός γραμματέας  του νεοσύστατου οργανισμού UNASUR (Ένωση Χωρών της Νοτίου Αμερικής). 

Πέθανε στις 27 Οκτωβρίου του 2010 στο Ελ Καλαφάτε, από καρκίνο του εντέρου.

## Παραπομπές


Κατηγορία:Πρόεδροι της Αργεντινής
Τζέιμς Μισέλ

Ο **Τζέιμς Μισέλ** ή **Τζέιμς Μίτσελ** (από την αγγλική γλώσσα, James Alex Michel, 1944-) είναι πολιτικός που υπηρέτησε ως πρόεδρος των Σεϋχελλών από το 2004 ως το 2016. Υπηρέτησε επίσης ως αντιπρόεδρος της χώρας από το 1996 έως το 2004.

## Πολιτική καριέρα
Γεννήθηκε στις 16 Αυγούστου του 1944. Ξεκίνησε την καριέρα του ως δάσκαλος και έπειτα ακολούθησε στρατιωτική καριέρα. Το 1976 έγινε μέλος του κόμματος του Ρενέ. Υποστήριξε το πραξικόπημα εναντίον του προέδρου Τζέιμς Μάντσαμ το 1977 και στη συνέχεια κατείχε καίριες υπουργικές θέσεις. Τέθηκε στο τιμόνι της οικονομίας της χώρας. Συνετέλεσε στον εκδημοκρατισμό της χώρας, ο οποίος ξεκίνησε έπειτα από τις εκλογές του 1993. Την ίδια χρονιά αποστρατεύτηκε με το βαθμό του συνταγματάρχη. Από το 1996 έως το 2004 κατείχε το αξίωμα του αντιπροέδρου.

## Πρόεδρος
Έγινε πρόεδρος της χώρας στις 14 Απριλίου του 2004, διαδεχόμενος τον Φρανς-Αλμπέρ Ρενέ, ο οποίος αποχώρησε από την προεδρία. Κέρδισε τις προεδρικές εκλογές της 28-30 Ιουλίου 2006, με το κόμμα Προοδευτικό Μέτωπο του Λαού των Σεϋχελλών (SPPF), καθώς έλαβε 53,7% έναντι 45,7% για τον κύριο αντίπαλό του, Γουάβελ Ραμκαλάουαν (SNP, Εθνικό Κόμμα των Σεϋχελλών) και 0,5% για τον ανεξάρτητο υποψήφιο Φιλίπ Μπουγιέ. Ορκίστηκε πρόεδρος για νέα θητεία την 1η Αυγούστου του 2006. Το κόμμα του Μισέλ κέρδισε επίσης τις βουλευτικές εκλογές το 2007, εξασφαλίζοντας 23 επί συνόλου 34 εδρών στην Εθνοσυνέλευση.

### Επανεκλογή 2011
Ο Μίτσελ εξασφάλισε την επανεκλογή του, έπειτα από την τριήμερη ψηφοφορία στις προεδρικές εκλογές του 2011. Ειδικότερα, κέρδισε ποσοστό 55% έναντι 41% για τον κυριότερο αντίπαλό του, Ραμκαλάουαν, παρά τις καταγγελίες για εξαγορά ψήφων.

### Επανεκλογή 2015
Ο Μίτσελ προηγήθηκε με ποσοστό 47,76% στον πρώτο γύρο των προεδρικών εκλογών του 2015, που διεξήχθησαν στις 3-5 Δεκεμβρίου. Για πρώτη φορά στην εκλογική ιστορία της χώρας χρειάστηκε να γίνει και δεύτερος γύρος, καθώς ο αντίπαλος του Μισέλ, Γουάβελ Ραμκαλάουαν, ήρθε 2ος με ποσοστό 33,93%.
 Ο Μισέλ επανεξελέγη στον δεύτερο γύρο (16-18 Δεκεμβρίου), επικρατώντας του Ραμκαλάουαν με διαφορά μόλις 193 ψήφων. Ο Ραμκαλάουαν κατήγγειλε ότι έγιναν πολλές παρατυπίες, συμπεριλαμβανομένης της εξαγοράς ψήφων. Ο Μισέλ ορκίστηκε για νέα θητεία, στις 20 Δεκεμβρίου 2015.

Στις 27 Σεπτεμβρίου 2016 ο Μισέλ ανακοίνωσε την παραίτησή του, σε ισχύ από τις 16 Οκτωβρίου, παραδίδοντας την εξουσία στον αντιπρόεδρο Ντάνι Φορ. Η απόφαση έγινε ταυτόχρονα με τη διεξαγωγή των βουλευτικών εκλογών, στις οποίες κέρδισε η αντιπολίτευση.

## Παραπομπές


Κατηγορία:Πρόεδροι των Σεϋχελλών
Κατηγορία:Αντιπρόεδροι των Σεϋχελλών
Θήρα (αποσαφήνιση)

Η λέξη **θήρα** μπορεί να αναφέρεται στα εξής:
* Στο νησί των Κυκλάδων **Θήρα** (με κεφαλαίο) ή Σαντορίνη.
* Στον οικισμό των Φηρών.
* Στο Δήμο Θήρας.
* Στον αρχαιοελληνικό οικισμό Θήρα, αποικία της Μιλήτου κατά τον 5<sup>ο</sup> αιώνα π.Χ., στην Ουκρανία.
* Στο κυνήγι που είναι γνωστό και ως **θήρα** (με πεζό "θ").
* Στο Α/Β Θήρα.
* Στην πόλη Θήρα της Καρίας της Μικράς Ασίας.
* Στην πόλη Θήρα της Σογδιανής στην κεντρική Ασία.
Δίκαιο του διαστήματος

Το **Δίκαιο του διαστήματος** είναι νεότατος κλάδος του Διεθνούς Δικαίου που βρίσκεται ακόμη στο στάδιο διαμόρφωσης. Ο κλάδος αυτός περιλαμβάνει το σύνολο των νομικών εκείνων κανόνων που διέπουν ή θα διέπουν (μέχρι ολοκλήρωσης) το καθεστώς του ουράνιου χώρου. (Νομοθεσία διαστημικών πτήσεων, εγκατάστασης σταθμών, εκτόξευσης δορυφόρων, θέσεων - τροχιών τους κλπ.).
right|thumb|Συνέδριο της Αμερικανικής Κοινωνίας της Διεθνούς Νομοθεσίας για το Διάστημα, που έλαβε χώρα το έτος 2014.
Με την τρέχουσα αύξηση τέτοιων πτήσεων και εγκαταστάσεων πλήθους τεχνητών δορυφόρων, περί τη Γη, η δημιουργία αυτού του κλάδου κατέστη αναγκαία. Βασικές αρχές των διεθνών συνθηκών είναι ότι το Διάστημα απαγορεύεται να χρησιμοποιείται για εγκατάσταση όπλων και άλλους πολεμικούς σκοπούς, ότι όλα τα Κράτη πρέπει να έχουν πρόσβαση στο Διάστημα και στα ουράνια σώματα για ερευνητικούς/επιστημονικούς σκοπούς και ότι κανένα κράτος δεν μπορεί να θεμελιώσει δικαίωμα κυριότητας σε ουράνιο σώμα.

## Πηγές
* http://www.unoosa.org/pdf/publications/STSPACE11E.pdf Διεθνείς Συμβάσεις υπό την αιγίδα του ΟΗΕ και αποφάσεις του Συμβουλίου Ασφαλείας για τη δραστηριότητα των Κρατών στο διάστημα (στα αγγλικά).

Κατηγορία:Διάστημα
Κατηγορία:Εξερεύνηση του διαστήματος
Κατηγορία:Διεθνές Δίκαιο
Σπεράντζα Βρανά

Η **Σπεράντζα Βρανά** (πραγματικό όνομα: **Ελπίδα Χωματιανού,** Μεσολόγγι 6 Φεβρουαρίου 1928 ή 1926 ή 1932 - 29 Σεπτεμβρίου 2009) ήταν Ελληνίδα ηθοποιός. Έγραψε αρκετά βιβλία, μεταξύ τους το αυτοβιογραφικό *Τολμώ*. 

## Φιλμογραφία

### Κινηματογράφος

### Βιντεοταινίες

### Θέατρο

### Τηλεοπτικό θέατρο

### Τηλεοπτικές σειρές

## Εργογραφία
* *Τολμώ* - Αθήνα, *Εκδόσεις Εξάντας*, 1981, ISBN 978-960-256-199-7
* *Τα μπουλούκια, το θέατρο κι εγώ* - Αθήνα, *Εκδόσεις Εξάντας*, 1982, ISBN 978-000-256-114-3
* *Ο οργασμός του Μπράβο* - Αθήνα, *Εκδόσεις Άγκυρα*, 1984, ISBN 978-960-234-791-1
* *Έλα, καλέ, τώρααα!* - Αθήνα, *Εκδόσεις Άγκυρα*, 1990, ISBN 978-960-422-349-7
* *Πως Πάχυνα κάνοντας δίαιτες* - Αθήνα, *Εκδόσεις Εξάντας*, 1996, ISBN 978-960-256-264-2
* *Ποιός θα μου πει την αλήθεια;* - Αθήνα, *Εκδόσεις Εξάντας*, 1997, ISBN 978-960-256-318-2
* *Η τρούμπα* - Αθήνα, *Εκδόσεις Τερζόγλου*, 2003, ISBN 978-960-873-421-0
* *Η γοητεία της πόρνης* - Αθήνα, *Εκδόσεις Τερζόγλου*, 2003, ISBN 978-960-873-422-7
* *Ο επιβήτορας* - Αθήνα, *Εκδόσεις Πορτοκάλι*, 2007, ISBN 978-960-666-424-3

## Παραπομπές

## Εξωτερικοί σύνδεσμοι
Συνέντευξή στο περιοδικό 10percent 

* Σπεράντζα Βρανά (φιλμογραφία) στο Filmy: Cine DataBase

*

Κατηγορία:Ηθοποιοί-επέκταση
Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί τηλεόρασης
Β
Στέφανος Ληναίος

Ο **Στέφανος Ληναίος** (πραγματικό όνομα: **Διονύσιος Ληναίος-Μυτιληναίος**, Μεσσήνη Μεσσηνίας, 6 Αυγούστου 1928) είναι Έλληνας ηθοποιός, συγγραφέας, σκηνοθέτης και θεατρικός επιχειρηματίας ενώ ασχολήθηκε και με την πολιτική, ως μέλος του ΠΑΣΟΚ και βουλευτής Α΄ Αθηνών το 1989 - 1990.

## Βιογραφία
Αποφοίτησε από τη Σχολή Θεάτρου Αθηνών το 1951 και το 1969 από τη Βασιλική Ακαδημία Δραματικής Τέχνης (Royal Academy of Dramatic Art - RADA) του Λονδίνου. Την περίοδο 1954 - 1967 συνεργάσθηκε με περισσότερους από 20 θιάσους σε 100 θεατρικά έργα ενώ εμφανίστηκε σε 100 κινηματογραφικές ταινίες, ραδιοφωνικές εκπομπές και στην τηλεόραση. Από το 1970 σκηνοθέτησε και πήρε μέρος σε 50 θεατρικά έργα και σε πολλές ραδιοφωνικές και τηλεοπτικές εκπομπές.

Είναι ο ιδρυτής του θιάσου *[[Σύγχρονο Ελληνικό Θέατρο]]* στο θέατρο Άλφα της Αθήνας. Έγραψε διηγήματα όπως *«Μερικοί θάνατοι»* και πολλές μελέτες μεταξύ των οποίων *«Σύγχρονο θέατρο»* και *«TV μέσο Παιδείας»*, το οποίο'' λήφθηκε υπ' όψιν στην καθιέρωση της εκπαιδευτικής τηλεόρασης της ΕΡΤ. 

Έχει διατελέσει γενικός γραμματέας του Συνδέσμου Ελλήνων Ηθοποιών το 1966-1967, οπότε παύθηκε από τη χούντα λόγω πολιτικών φρονημάτων. Είναι σύμβουλος της Πανελλήνιας Ένωσης Ελευθέρου Θεάτρου (ΠΕΕΘ) από το 1975 και του Ελληνικού Κέντρου Θεάτρου από το 1977. Επίσης αποτελεί μέλος του Σωματείου Βρετανών Ηθοποιών.

Είναι νυμφευμένος με την επίσης ηθοποιό Έλλη Φωτίου με την οποία απέκτησαν δύο παιδιά, τη Μαργαρίτα (1968), επί σειρά ετών διευθύντρια του Δευτέρου Προγράμματος της Ελληνικής Ραδιοφωνίας και τον Αλέξη (1970). 

## Φιλμογραφία

## Τηλεοπτικές σειρές

## Θέατρο

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

## Εξωτερικοί σύνδεσμοι
* 
* 

## Παραπομπές


Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Α΄ Αθηνών
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί τηλεόρασης
Κατηγορία:Έλληνες κωμικοί
Αντίδραση (συγκρότημα)

Οι **Αντίδραση** είναι ελληνικό punk/hardcore/thrash metal συγκρότημα που δημιουργήθηκε το 1985.

## Ιστορία

Το συγκρότημα Αντίδραση δημιουργήθηκε τον Δεκέμβριο του 1985 από τον Σπύρο Συντουλίδη. Η πρώτη τους συναυλία έγινε σε ένα σχολείο υπό κατάληψη. Συνέχισαν να κάνουν συναυλίες σε σχολεία και φεστιβάλ και το Μάρτιο του 1987 κατάφεραν να κυκλοφορήσουν το πρώτο τους demo με τίτλο *Άρρωστος κόσμος*. Η κυκλοφορία αυτή περιείχε δέκα τραγούδια και κυκλοφόρησαν μόνο 40 αντίτυπα στο ιστορικό Art Nouveau. Τρεις μήνες αργότερα ένα δεύτερο demo με τον τίτλο *Αντίδραση* και 19 τραγούδια κυκλοφόρησε στην τότε δυτική Γερμανία σε 500 αντίτυπα τα οποία εξαντλήθηκαν. Αμέσως μετά κυκλοφόρησε ένα τρίτο demo split αυτή τη φορά μαζί με τους Stress. Τότε έγιναν επαφές με δισκογραφικές έτσι ώστε να βγει ένα 7" ΕP κάτι που έγινε τον Ιούνιο του 1989 από την Wipeout Records σε μια περιορισμένη έκδοση 580 αντιτύπων τα οποία εξαντλήθηκαν αμέσως. Ήταν ο πρώτος hardcore δίσκος που κυκλοφόρησε στην Ελλάδα μιας και ως τότε τα περισσότερα συγκροτήματα της σκηνής έπαιζαν καθαρό punk. Την άνοιξη του 1990 μπήκαν στο στούντιο ηχογραφώντας καινούργια τραγούδια για το πρώτο τους LP Κατάσταση κινδύνου το οποίο κυκλοφόρησε το καλοκαίρι του ίδιου έτους. Μετά από αρκετές συναυλίες, το φθινόπωρο του 1991 κυκλοφόρησε το δεύτερό τους LP/CD με τίτλο Ενάντια, ενώ το 1996 κυκλοφόρησε το single *E*.Ακολούθησαν τα L.P. / CD "Παντού και πουθενά" (2006), Όρκος του μίσους (2012) και "Δυστοπία" (2019).

1.ΑΡΡΩΣΤΟΣ ΚΟΣΜΟΣ [1987 - TAPE] 

2.ΑΝΤΙΔΡΑΣΗ [1987 - TAPE] 

3.ΑΝΤΙΔΡΑΣΗ/Α'ΠΛΕΥΡΑ:STRESS [1988 - DEMO SPLIT TAPE] 

4.ΑΙΜΑ ΣΤΟΥΣ ΔΡΟΜΟΥΣ [1989 - EP] 

5.ΚΑΤΑΣΤΑΣΗ ΚΙΝΔΥΝΟΥ [1990 - LP] 

6.ΕΝΑΝΤΙΑ [1991 - LP,CD] 

7.E/RATS [1996 - EP] 

8.ΠΑΝΤΟΥ ΚΑΙ ΠΟΥΘΕΝΑ [2006 - CD] 

9.SLEIGHT OF HAND [2007 - CD] 

10.ΟΡΚΟΣ ΤΟΥ ΜΙΣΟΥΣ [2012 - LP] 

11.ΠΑΝΤΟΥ ΚΑΙ ΠΟΥΘΕΝΑ [2013 - LP] 

13 ΔΥΣΤΟΠΙΑ  [2019 - LP]

## Εξωτερικοί σύνδεσμοι
*Αντίδραση στο Myspace 
*Αντίδραση στο facebook 
*Αντίδραση στο youtube
*Χοιρινο Κρεας + EΛ.ΑΣ(1992 - ζωντανα) στο YouTube 

Κατηγορία:Ελληνικά punk rock συγκροτήματα
Κατηγορία:Ελληνικά heavy metal συγκροτήματα
Κατηγορία:Ελληνικά μουσικά συγκροτήματα
Σταθμός Αεροδρομίου Αθηνών

Ο Σιδηροδρομικός Σταθμός «**Διεθνής Αερολιμένας Αθηνών**», γνωστός και ως «**Αεροδρόμιο**», είναι ο τερματικός σταθμός του προαστιακού και του μητροπολιτικού (μετρό) σιδηροδρόμου στον Διεθνή Αερολιμένα Αθηνών «Ελευθέριος Βενιζέλος». Ο σταθμός εξυπηρετείται από δρομολόγια του Προαστιακού Σιδηροδρόμου των γραμμών [Α1 Πειραιάς - Αθήνα - Αεροδρόμιο] και [Α2 Άνω Λιόσια - Κάντζα - Αεροδρόμιο] και του Μετρό, της [Γραμμής 3 Δημοτικό Θέατρο - Αεροδρόμιο]. Τα εγκαίνια του σταθμού έγιναν στις 30 Ιουλίου 2004, λίγο πριν από την έναρξη των Ολυμπιακών Αγώνων της Αθήνας και μέχρι τις 10 Ιουλίου 2006 ήταν ο μοναδικός σταθμός του Προαστιακού που εξυπηρετούσε το Μετρό. Παραμένει ο μοναδικός σταθμός του εθνικού σιδηροδρομικού δικτύου ο οποίος δεν ανήκει στους Σιδηροδρόμους Ελλάδος αλλά στην εταιρεία διαχείρισης του αεροδρομίου ΔΑΑ, η οποία και επιβάλλει χρεώσεις στις σιδηροδρομικές επιχειρήσεις Σταθερές Συγκοινωνίες και Hellenic Train για τη χρήση του.
thumb|left|Ο σταθμός Αεροδρόμιο (στο βάθος) και η διασύνδεσή του με το Αεροδρόμιο, μέσω γέφυρας τύπου πλαισίου, σε φωτογραφία τον Ιούλιο του 2019.

Ο σταθμός διαθέτει δύο κεντρικές αποβάθρες μορφής νησίδας, οι οποίες χρησιμοποιούνται από κοινού με το μετρό της Αθήνας και γραμμές εναπόθεσης αμαξοστοιχιών. Από τις τρεις γραμμές του σταθμού, οι δύο ακραίες χρησιμοποιούνται από τους συρμούς του προαστιακού και η μεσαία από τους συρμούς του Μετρό.

Ο σιδηροδρομικός σταθμός είναι άμεσα συνδεδεμένος με το αεροδρόμιο, στο οποίο η πρόσβαση γίνεται μέσω κυλιόμενων σκαλών και ενός υπερυψωμένου και στεγασμένου διαδρόμου (πεζογέφυρα).

## Σταθμός ανταπόκρισης με αστικά λεωφορεία ΟΑΣΑ
Στον σταθμό ανταπόκρισης με αστικά λεωφορεία που βρίσκεται ανάμεσα στον σταθμό του προαστιακού και στον τερματικό σταθμό (*Τerminal Building)* έχoυν αφετηρία/τέρμα οι 4 λεωφορειακές γραμμές express του αεροδρομίου X93, X95, X96, X97 οι οποίες λειτουργούν σε 24ωρη βάση.

## Δομή σταθμού

## Παραπομπές


Αεροδρομιο
Αεροδρομιο
Αεροδρομιο
Αεροδρομιο
Αθηνα
Κατηγορία:Δήμος Σπάτων - Αρτέμιδος
Ευρωπαϊκή αγριόγατα

Η **Ευρωπαϊκή αγριόγατα** (*Felis silvestris silvestris*) είναι ένα υποείδος της Αγριόγατας,που ζει στην Ευρώπη και είναι στενή συγγενής της κοινής γάτας, παρ' όλα αυτά είναι πολύ πιο άγρια και πολύ δύσκολα εξημερώνεται.

## Περιγραφή

Μοιάζει με μια κοινή οικιακή τιγρέ γάτα, η ουρά της όμως είναι πιο παχιά και πιο μακριά. Το μήκος του σώματός της φτάνει μέχρι και το 1,2μ., ενώ παραπάνω από το μισό καταλαμβάνει η ουρά της. Ζυγίζει γύρω στα 8-9 κιλά, ενώ σε ύψος φτάνει μέχρι και τα 40 εκ. Το θηλυκό κυοφορεί για 65-70 μέρες περίπου, και γεννάει γύρω στα 5-6 μικρά, εκ των οποίων μερικά συχνά πεθαίνουν πρόωρα. Όσα ζουν, αναπτύσσονται γρήγορα και σε ηλικία ενός έτους έχουν ανεξαρτητοποιηθεί και ψάχνουν για σύντροφο.

Η αγριόγατα μπορεί να διασταυρωθεί με την οικιακή, αν και έχουν αρκετές φυσιολογικές διαφορές. Πολλά από τα υβρίδια που προκύπτουν φαίνονται σαν οικιακές γάτες, με τρίχωμα ξανθό ή γκρίζο, αλλά κληρονομούν την αγριότητα της *Felis Silvestris* (αγριόγατα). Ζει σε απομακρυσμένες δασικές περιοχές, ειδικά σε φυλλοβόλα δάση της Σκωτίας, της Γαλλίας, της Ιταλίας και σε ένα μεγάλο μέρος της Ρωσίας,καθώς επίσης και στην Ελλάδα. Στην Κρήτη απαντάται ένα υποείδος της Ευρωπαϊκής αγριόγατας, ο Κρητικός αγριόγατος.

Κατηγορία:Αιλουρίδες
Κατηγορία:Θηλαστικά της Ευρώπης
Κατηγορία:Φέλις
Αίτνα

Η **Αίτνα** (, ) είναι ενεργό ηφαίστειο στις ανατολικές ακτές της Σικελίας, το μεγαλύτερο και ψηλότερο ενεργό ηφαίστειο στην Ευρώπη (ύψος 3.350 μέτρα). Η Αίτνα καλύπτει έκταση 1190 τετραγωνικών χιλιομέτρων με περιφέρεια βάσης 140 χιλιόμετρα.
 
Είναι από τα πιο ενεργά ηφαίστεια στον κόσμο. Αν και οι εκρήξεις του μπορεί να είναι μερικές φορές πολύ καταστροφικές, γενικά δεν θεωρείται ιδιαίτερα επικίνδυνο και χιλιάδες κάτοικοι ζουν στις πλαγιές του ηφαιστείου και τις γύρω περιοχές. Το γόνιμο έδαφος είναι κατάλληλο για εκτεταμένες γεωργικές δραστηριότητες.

Τον Ιούνιο του 2013, η UNESCO ανακοίνωσε την ένταξη της Αίτνας στον κατάλογο με τα Μνημεία Παγκόσμιας Κληρονομιάς.

## Προέλευση ονόματος και Μυθολογία
Η ονομασία **Αίτνα** μπορεί να προέρχεται από την ελληνική λέξη *αίθω*, που σημαίνει «καίγομαι», ή τη φοινικική λέξη «*attano*». Οι Άραβες ονόμαζαν το βουνό **Gibel Utlamat**, *το [[βουνό]] της φωτιάς*. Η ονομασία αυτή εξελίχτηκε αργότερα σε *Mons Gibel* κι έτσι στην τοπική διάλεκτο το ηφαίστειο ονομάζεται *Mongibeddu*.
	 	
Στην Ελληνική μυθολογία, ο Αίολος είχε φυλακίσει τους ανέμους στις σπηλιές κάτω από την Αίτνα. Ο Γίγαντας Εγκέλαδος καταπλακώθηκε από το όρος Αίτνα, σύμφωνα με τον ποιητή Αισχύλο, και ήταν η αιτία των ηφαιστειακών εκρήξεων. Στη Ρωμαϊκή μυθολογία, ο Βούλκαν, θεός της φωτιάς, είχε το εργαστήριό του κάτω από την Αίτνα.

## Γεωλογία - Ιστορικές εκρήξεις
[μικρογραφία|αριστερά|270px|Φωτογραφία της [έκρηξης του ηφαιστείου το 2002 από το Διεθνή Διαστημικό Σταθμό]]
Η ηφαιστειακή δραστηριότητα στην Αίτνα ξεκίνησε περίπου πριν 500.000 χρόνια, με υποθαλάσσιες εκρήξεις κατά μήκος των ακτών της Σικελίας.

Πριν 35.000 χρόνια και για μια χρονική περίοδο περίπου 20.000 χρόνων, έλαβαν χώρα μερικές ιδιαίτερα ισχυρές εκρήξεις, στάχτη από τις οποίες είχε φτάσει ακόμα και μέχρι τη Ρώμη, περίπου 800 χιλιόμετρα βόρεια της Αίτνας.
Πριν 3.500 χρόνια, μια ηφαιστειακή έκρηξη προκάλεσε μια γιγάντια κατολίσθηση στην ανατολική πλαγιά του βουνού. Το γεγονός μνημονεύει ο Διόδωρος ο Σικελιώτης και αποτελεί την πρώτη γνωστή μαρτυρία για έκρηξη της Αίτνας. Η επόμενη κατολίσθηση θα γινόταν μετά από 1500 περίπου χρόνια, δημιουργώντας καλντέρα.

Το 396 π.Χ. λέγεται ότι μια έκρηξη της Αίτνας ματαίωσε τα σχέδια των Καρχηδονίων για εισβολή στις Συρακούσες κατά τον Πρώτο Σικελικό Πόλεμο.

Η Αίτνα έχει εκραγεί τουλάχιστον 60 φορές από το 1600 μ.Χ. ενώ ενδεικτικά αναφέρονται οι πρόσφατες εκρήξεις του 2001, 2004, 2005, 2006, 2007, 2010, 2013 και 2022-2023.

## Δείτε επίσης
* Κατάνη

## Παραπομπές


## Εξωτερικοί σύνδεσμοι
* 

Κατηγορία:Ηφαίστεια της Ιταλίας
Κατηγορία:Βουνά της Ιταλίας
Κατηγορία:Γεωγραφία της Σικελίας
Κατηγορία:Μνημεία Παγκόσμιας Κληρονομιάς στην Ιταλία
Κωνσταντίνος Αιλιανός

Ο **Κωνσταντίνος Αιλιανός** (1943) είναι Έλληνας διπλωμάτης, πρέσβης επί τιμή (ε.τ.). 

## Βιογραφία
Γεννήθηκε στην Αθήνα το 1943 και σπούδασε Νομική στο Πανεπιστήμιο Αθηνών απ΄ όπου και κατέστη διδάκτωρ της Διπλωματικής Ιστορίας. Το 1966 εισήλθε στο Υπουργείο Εξωτερικών ως διπλωματικός ακόλουθος απ΄ όπου και τερμάτισε τη σταδιοδρομία του το 2005. Έχει υπηρετήσει σε πολλές πρεσβείες και ως Πρέσβης στη Πολωνία, την Ινδία και τη Γερμανία. Τον Απρίλιο του 1999 ανέλαβε Γενικός Γραμματέας του Υπουργείου Εξωτερικών. Τον Μάρτιο του 2000 διορίστηκε Γενικός Γραμματέας στη Προεδρία της Δημοκρατίας μέχρι τη λήξη της θητείας του Κωστή Στεφανόπουλου (2005).

Τέλος τον Απρίλιο του 2006 διορίστηκε γενικός γραμματέας στο Υπουργείο Δημόσιας Τάξης.

Υπήρξε καθηγητής στην Εθνική Σχολή Δημόσιας Διοίκησης και διπλωματικός σύμβουλος της Σχολής Εθνικής Αμύνης (1981-1983).

Έχει τιμηθεί με τον "Μεγαλόσταυρο του Τάγματος του Φοίνικα" καθώς και με άλλες ξένες διακρίσεις.

Είναι έγγαμος, έχει δύο τέκνα, ομιλεί Γαλλικά, Αγγλικά και Γερμανικά και είναι μόνιμος κάτοικος Αθηνών.

Αιλιανος
Κατηγορία:Μεγαλόσταυρος του Τάγματος του Φοίνικα
Επιτραπέζιος υπολογιστής

[thumb|right|Ένας σύγχρονος επιτραπέζιος υπολογιστής, με την διανομή [Debian. Ένας από τους δυο σκληρούς δίσκους του βρίσκεται έξω από το "ράφι" του στο κουτί, για δοκιμές.]]

Ο **επιτραπέζιος υπολογιστής** ή **υπολογιστής γραφείου** *(Desktop Computer/Office Computer)* είναι είδος προσωπικού υπολογιστή για χρήση στο γραφείο ή το σπίτι. Χαρακτηρίζεται επιτραπέζιος γιατί συνήθως η οθόνη αλλά και η κύρια μονάδα του (κουτί ή πύργος) τοποθετούνται πάνω σε γραφείο. Επίσης σε αντιδιαστολή με τον φορητό υπολογιστή δεν διαθέτει φορητότητα, δεν μπορεί δηλαδή εύκολα να μεταφερθεί εκτός του συγκεκριμένου τόπου εγκατάστασής του. 

Ανήκει στην κατηγορία υπολογιστών τέταρτης γενιάς (1979-σήμερα) και διαδόθηκε στο ευρύ κοινό χάρη στις αξιοσημείωτες επιδόσεις του, αλλά και την ευκολία χρήσης του μετά την ανάπτυξη των γραφικών περιβαλλόντων χρήστη. Ένας σημερινής τεχνολογίας επιτραπέζιος υπολογιστής εκτελεί εκατομμύρια φορές περισσότερες μαθηματικές πράξεις ανά δευτερόλεπτο σε σχέση με τους προγόνους του, δηλαδή υπολογιστές δεύτερης και τρίτης γενιάς. Χαρακτηρίζεται επίσης από τη μικρή κατανάλωση ενέργειας, αλλά και την εύκολη και γρήγορη συναρμολόγηση των κομματιών που τον αποτελούν. Πρωτοπόρες εταιρείες κατασκευής επιτραπέζιων υπολογιστών είναι η Apple, AMD, και η Intel.

## Δείτε επίσης
* Λογισμικό
* Περιφερειακή συσκευή
* Είδη Υπολογιστών

Κατηγορία:Ηλεκτρονικός υπολογιστής
Κατηγορία:Είδη υπολογιστών
Φορητός υπολογιστής

**Φορητός Υπολογιστής** *(laptop computer/notebook)* είναι ένας ηλεκτρονικός υπολογιστής μικρού μεγέθους και βάρους με εύκολη μεταφερσιμότητα, που διαθέτει ενεργειακή αυτονομία. Συνήθως ανήκει στους υπολογιστές τέταρτης γενιάς (αν και υπάρχουν και παλαιότερες υλοποιήσεις). Ο φορητός υπολογιστής ενσωματώνει πολλές και καινοτόμες τεχνολογίες με προσιτό πλέον κόστος. Μία από αυτές είναι η τεχνολογία οθόνης HD , ή διόδου εκπομπής φωτός (Light Emitting Diode). Η πολύ γνωστή, και ευρύτατα διαδεδομένη μέχρι πρότινος, τεχνολογία LCD, έχει πλέον εγκαταλειφθεί και ελάχιστα μοντέλα έχουν τέτοιο τύπο οθόνης. Η αναλογία πλευρών της οθόνης είναι πλέον 16:9 (ευρεία οθόνη) ή *wide*, σχεδόν σε όλους τους φορητούς αντί της παλαιότερης 4:3.

* Στα θετικά του σημεία μπορούμε να συμπεριλάβουμε την εργονομική κατασκευή του, τη φορητότητα, και τους μεγάλους χρόνους αυτονομίας που παρέχουν οι σύγχρονοι τύποι μπαταριών και τέλος τη μικρότερη κατανάλωση ρεύματος (τουλάχιστον 50% μικρότερη απ' ότι ένας επιτραπέζιος).
* Στα αρνητικά σημεία περιλαμβάνονται: το ελαφρώς μεγαλύτερο κόστος αγοράς, οι λιγότερες και ακριβότερες επιλογές αναβάθμισης σε σχέση με τα επιτραπέζια συστήματα και η ευαισθησία που παρουσιάζουν λόγω της υψηλής συρρίκνωσης των ηλεκτρονικών τους κυκλωμάτων.

## Βασικά χαρακτηριστικά
* Η οθόνη του φορητού είναι ενσωματωμένη και η διαγώνιός της ξεκινά από τις 11,4 ίντσες και φτάνει μέχρι και τις 18,4. 
* Η χωρητικότητα του σκληρού δίσκου όταν δεν είναι SSD ξεκινά από τα 500 GB και φτάνει μέχρι το 1,5 TB. Τα περισσότερα φορητά έχουν πλέον δίσκους SSD (*Solid State Drive*) με χωρητικότητες 32, 64, 120, 256 ή 512 GB.
* Η κεντρική μνήμη RAM ξεκινά από τα 4 GB τύπου *DDR4* και φτάνει μέχρι τα 16 GB.
* Όλα τα σύγχρονα φορητά περιέχουν:
** Κάρτα γραφικών με τουλάχιστον 1GB μνήμη
** Οπτικό δίσκο, τουλάχιστον DVD+/-RW, και τα πιο ακριβά Blue-Ray (Πλέον οι περισσότεροι φορητοί δεν διαθέτουν)
** Θύρες USB 2.0, SuperSpeed USB 3.0 ή 3.1 και Bluetooth(Οι περισσότεροι παλιοί δεν είχαν)
** Κάρτα δικτύου με ταχύτητες 10/100/1000 Mbps
** Έξοδο για σύνδεση με εξωτερική οθόνη τύπου VGA και τουλάχιστον μία έξοδο HDMI
** Ενσωματωμένα ηχεία και μικρόφωνο
** Έξοδο ακουστικών και είσοδο μικροφώνου
** Δυνατότητα ασύρματης επικοινωνίας Wi-Fi
** Ενσωματωμένη Web camera (Όχι όλοι)
** Ενσωματωμένο στην τιμή λειτουργικό σύστημα, συνήθως Windows, σπάνια Linux, ενώ πολλοί φορητοί πωλούνται και χωρίς κανένα λειτουργικό σύστημα
** Εγγύηση τουλάχιστον 2 ετών

## Εξωτερικοί σύνδεσμοι
* 


Κατηγορία:Επιστήμη υπολογιστών
Τζον Λάσιτερ

Ο **Τζον Λάσιτερ** (αγγλικά:*John Alan Lasseter*, 12 Ιανουαρίου 1957) είναι Αμερικανός σκηνοθέτης animation.   

Γεννήθηκε στις 12 Ιανουαρίου του 1957 στο Χόλιγουντ της Καλιφόρνια. Έχει γίνει γνωστός μέσα από την Pixar Animation Studios οπού είναι και διευθύνων σύμβουλος. Έχει σκηνοθετήσει και γράψει τις ταινίες Toy Story, Ζουζούνια, Toy Story 2 και Αυτοκίνητα. Έχει σκηνοθετήσει επίσης τις ταινίες μικρού μήκους: Lady & the Lamp (εκτός Pixar) (1979), Luxo Jr. (1986), Red's Dream (1987), Tin Toy (1988) και Knick, Knack (1989). Έχει κάνει επίσης κι άλλες πολλές δουλειές μέσα στην Pixar στην οποία συνεργάζεται.

## Παραπομπές


Κατηγορία:Άνθρωποι της Disney
Κατηγορία:Άνθρωποι της Pixar
Κατηγορία:Αμερικανοί animators
Κατηγορία:Αμερικανοί σκηνοθέτες
Κατηγορία:Αμερικανοί σεναριογράφοι
Κατηγορία:Αμερικανοί παραγωγοί ταινιών
Κατηγορία:Σκηνοθέτες κινουμένων σχεδίων
Κατηγορία:Παραγωγοί ταινιών κινουμένων σχεδίων
Ορεστειακά

thumb|right|Το πρόγραμμα της παράστασης
thumb|right|Εφημερίδα εποχής
Ως **Ορεστειακά** έμειναν γνωστά τα αιματηρά επεισόδια που ξέσπασαν στην Αθήνα από τις 6 μέχρι τις 9 Νοεμβρίου του 1903, από υποκινούμενους φοιτητές μετά την πρεμιέρα (1 ή 3/11/1903) της τριλογίας Ορέστειας από το Βασιλικό Θέατρο (Ελλάδα). 

## Ιστορικό
Αφορμή στάθηκε η πεζή μετάφραση σε συντηρητική δημοτική του Γεωργίου Σωτηριάδη, η οποία προκάλεσε την μήνιν των καθαρολόγων της εποχής, των γλωσσαμυντόρων όπως λέγονταν τότε οι οπαδοί της αττικίζουσας γλώσσας. Κύριος υποκινητής των επεισοδίων αυτών ήταν ο καθηγητής Γλωσσολογίας του Πανεπιστημίου Αθηνών, Γεώργιος Μιστριώτης, φανατικός υπέρμαχος της αρχαΐζουσας γλώσσας, πού ξεσήκωσε φοιτητές και προσκείμενες εφημερίδες, ώστε να συμμετάσχει και ο αθηναϊκός λαός σε συλλαλητήρια.

Όμως τότε η Κυβέρνηση Δ. Ράλλη δεν απεδέχθη το αίτημα του Γ. Μιστριώτη, που πρέσβευε οι παραστάσεις των αρχαίων δραμάτων να γίνονται στη γλώσσα που γράφτηκαν, και ακολούθησαν συμπλοκές. Το δε βράδυ της 8ης Νοεμβρίου διατάχθηκε ο στρατός να επιβάλει τη τάξη. Κατά τις συμπλοκές που ακολούθησαν, στη διάλυση των διαδηλωτών κάποιοι στρατιώτες -από φόβο προσβολής τους- πυροβόλησαν κατά του πλήθους, με συνέπεια να φονευτούν δύο πολίτες και να τραυματιστούν επτά. Μετά από το γεγονός αυτό οι διαδηλωτές διαλύθηκαν, οι οχλαγωγίες σταμάτησαν και η αναταραχή τερματίσθηκε, ακριβώς λόγω της σθεναρής στάσης της Κυβέρνησης.

Το αξιοπερίεργο φαινόμενο βίαιων ταραχών με αφορμή γλωσσικά θέματα είχε παρουσιαστεί για πρώτη φορά το 1901, επίσης στην Αθήνα, με τα αποκαλούμενα Ευαγγελικά, που αφορούσαν τη μετάφραση του Ευαγγελίου στη δημοτική, γεγονότα που εντάσσονται σε μία ευρύτερη διαμάχη γύρω από το το γλωσσικό ζήτημα και την ιστορία του στην Ελλάδα.

## Πηγές
*Ευαγγελικά 1901 - Ορεστειακά 1903, νεωτερικές πιέσεις και κοινωνικές αντιστάσεις, Σχολή Μωραΐτη, ISBN 960-259-115-3
*ΕΛΙΑ:«Θλιβερά επεισόδια» με αφορμή το γλωσσικό: τα «Ευαγγελικά» και τα «Ορεστειακά»
*Ορεστειακά,100 χρόνια μετά, του Γ. Γιατρομανωλάκη, το Βήμα, 2/11/03
*Nεκροί σε πολέμους της γλώσσας, του Μ. Πιμπλή, Τα Νέα, 31/10/03
*Σαν σήμερα: Τα Ορεστειακά

Κατηγορία:Ιστορία του θεάτρου
Κατηγορία:Γλωσσικό ζήτημα
Κατηγορία:Ταραχές στην Ελλάδα
Κατηγορία:Ταραχές στην Αθήνα
Κατηγορία:Δολοφονίες στην Ελλάδα
Άγγελος Βλάχος

Με το όνομα Άγγελος Βλάχος είναι γνωστοί δύο λογοτέχνες  :
* Άγγελος Βλάχος (1838-1920) θεατρικός συγγραφέας, πρέσβης, νομάρχης, βουλευτής, υπουργός και διευθυντής του Βασιλικού Θεάτρου
* Άγγελος Σ. Βλάχος (1915-2003) διπλωμάτης, συγγραφέας, πολιτικός και ακαδημαϊκός
Λάμα

Το **λάμα** (*Lama glama*) ή **προβατοκάμηλος** (*Λάμα η κοινή*),  στα ισπανικά **γιάμα**, είναι θηλαστικό που ανήκει στην οικογένεια των Καμηλιδών, είναι δηλαδή συγγενές της καμήλας.

Έχει ύψος 1,70 μ. περίπου και βάρος γύρω στα 100 κιλά. Το τρίχωμά του είναι μακρύ, με χρώμα καστανοκόκκινο, λευκό ή μαύρο, ανάλογα με το είδος. Το κεφάλι του λάμα είναι κοντό και στενό, με το στόμα να προεξέχει ελαφρά, για να μπορεί να βόσκει, μιας και είναι φυτοφάγο. Το θηλυκό κυοφορεί για 10 μήνες, και γεννάει ένα μόνο μικρό, το οποίο μέσα σε ενάμιση χρόνο έχει δημιουργήσει δική του οικογένεια.   

Ζει στα ψηλά οροπέδια του Περού και της Βολιβίας.Προτιμά γενικά τα ψυχρά κλίματα και δεν κατεβαίνει σε ηλιόλουστες και ζεστές πεδιάδες. Από τους ντόπιους χρησιμοποιούνται σαν μέσα μεταφοράς (τα αρσενικά), καθώς μπορούν να διανύσουν 30 χιλιόμετρα την ημέρα κουβαλώντας πάνω από 60 κιλά. Επίσης, είναι γενικά υπάκουα ζώα και έχουν καλή ισορροπία, μπορούν δηλαδή να σκαρφαλώσουν σε αρκετά δύσκολα μονοπάτια. Τα θηλυκά δεν χρησιμοποιούνται για την μεταφορά, αλλά για την παραγωγή μαλλιού.

Εκτός από το κοινό είδος, το *Llama glama*, υπάρχουν και το *Llama pacos*, με την ονομασία αλπακά, και το *Llama guanicoe*, ο κοινός γουανάκος.

## Ιστορικά στοιχεία
Στην εποχή των Ίνκας τα λάμα προστατεύονταν με αυστηρά μέτρα. Ωστόσο σήμερα τα ζώα κινδυνεύουν με εξαφάνιση εξαιτίας της συνεχούς θήρευσης για το κρέας, το δέρμα και το μαλλί τους.

## Συστηματική ταξινόμηση
Οι πρώτοι συγγραφείς συσχέτισαν τα λάμα με τα πρόβατα και συχνά υπέθεταν την ομοιότητα των ζώων με τις καμήλες. Έτσι, ο Κάρολος Λινναίος τα συμπεριέλαβε στο γένος *Camelus* στο έργο του *Systema Naturae*. Το 1800 το λάμα, το αλπακά και το γουανάκο μετακινήθηκαν από το Ζωρζ Κυβιέ στο γένος *Lama* και το βικούνια στο γένος *Vicugna*. Αργότερα, το αλπακά μετακινήθηκε στο γένος *Vicugna*. 

## Περιγραφή
Τα κυριότερα χαρακτηριστικά των λάμα είναι ο μακρύς λαιμός και τα όρθια και ευκίνητα αυτιά. Τα πόδια τους είναι μεγάλα σε μήκος και χωρίς τρίχωμα. Επίσης, τα μάτια των ζώων είναι μεγάλα και το τρίχωμά τους, που είναι μακρύ και πλούσιο, έχει συνήθως λευκό χρώμα. Φθάνουν σε ύψος ως 1 μ.

## Χρησιμότητα
Τα ζώα αυτά χρησιμοποιούνταν από πολύ παλιά για μεταφορές και άλλες εργασίες, καθώς είναι πολύ ανθεκτικά στο κρύο (τα αρσενικά). Απόλυτα συνδεδεμένη με τα λάμα ήταν η ζωή των ανθρώπων στις κορδιλιέρες των Άνδεων. Το μαλλί του λάμα είναι εξαιρετικής ποιότητας και το γάλα του είναι πόσιμο. Επίσης, το ζώο θηρεύεται για το κρέας του, το οποίο είναι εδώδιμο.

## Βιβλιογραφία
* *Νέα Εγκυκλοπαιδεία*. εκδ. Μαλλιάρης- Παιδεία, 2006, τ. 14, σελ. 73-74.

## Εξωτερικοί σύνδεσμοι

* Γερμανικός ιστότοπος για τα λάμα με πληροφορίες και πολλές φωτογραφίες

Κατηγορία:Καμηλίδες
Κατηγορία:Φυτοφάγα
Κατηγορία:Θηλαστικά της Νότιας Αμερικής
Κατηγορία:Εξημερωμένα ζώα
Κατηγορία:Κτηνοτροφία
Άγγελος Βλάχος (1838-1920)

Ο **Άγγελος Βλάχος** (25 Μαρτίου 1838 - 19 Ιουλίου 1920) ήταν Έλληνας πολιτικός, ποιητής  και συγγραφέας.

## Βιογραφικά στοιχεία
Γεννήθηκε στην Αθήνα στις 25 Μαρτίου 1838. Έγινε γνωστός κυρίως για το μεταφραστικό και φιλολογικό του έργο. Έχει συγγράψει πληθώρα θεατρικών έργων και αποτέλεσε τον πατέρα της «κωμωδίας μετ' ασμάτων» με το έργο του «Η κόρη του παντοπώλου». Έγινε βουλευτής και όταν ιδρύθηκε το Εθνικό Θέατρο στην Αθήνα, πήρε την θέση του Γενικού Διευθυντή. Διατέλεσε πρεσβευτής στο Βερολίνο (1887-1890), νομάρχης Κέρκυρας, βουλευτής Αττικοβοιωτίας, υπουργός Παιδείας (1895) και διευθυντής του Βασιλικού Θεάτρου (1900 και 1906-1908). Γιος του ήταν ο δημοσιογράφος Γεώργιος Βλάχος. Το 1920 πήρε το αριστείο γραμμάτων και τεχνών ως επιβράβευση της πνευματικής του εργασίας.

Ο εγγονός του και μετέπειτα λογοτέχνης Άγγελος Βλάχος, φυλακίστηκε το 1943 από τους Γερμανούς και κατόρθωσε μετά από προσπάθειες να φύγει στη Μέση Ανατολή, όπου πήρε μέρος στην εξόριστη ελληνική κυβέρνηση που βρισκόταν στο Κάιρο. Ο εγγονός του ασχολήθηκε επίσης με τη δημοσιογραφία συνεργαζόμενος με αθηναϊκές εφημερίδες υπό το ψευδώνυμο Ανδρέας Βέλος.https://ikarosbooks.gr/authors/blachos-aggelos 

## Έργα

* Άγγελος Βλάχος: Διηγήματα, εκδόσεις Νεφέλη, 1997 ISBN 960-211-310-3
* *Η κόρη του παντοπώλου (θεατρικό, 1865)
* Λεξικὸν Ἑλληνογαλλικόν, Ἐν Αθήναις, 1871

## Δείτε επίσης
* Εμμανουήλ Ροΐδης - Η διαμάχη με τον Άγγελο Βλάχο

## Πηγές
* Άγγελος Βλάχος συνοπτικό βιογραφικό σημείωμα από το Ινστιτούτο Νεοελληνικών Ερευνών

## Εξωτερικοί σύνδεσμοι

* Παραθέματα από το Λεξικό Παραθεμάτων και Αφορισμών Σπουδαστηρίου Νέου Ελληνισμού

Κατηγορία:Έλληνες θεατρικοί συγγραφείς
Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Έλληνες υπουργοί Παιδείας
Κατηγορία:Βουλευτές Αττικοβοιωτίας
Κατηγορία:Νομάρχες Κέρκυρας
Ζέβρα

Η **ζέβρα** είναι περισσοδάκτυλο θηλαστικό ζώο που ανήκει στις Ιππίδες, συγγενής του αλόγου. Ιδιαίτερο χαρακτηριστικό της αποτελούν οι ασπρόμαυρες ραβδώσεις της. Το συνηθέστερο είδος Ζέβρας είναι η Ζέβρα η γνήσια (Equus zebra).

## Εμφάνιση
Γενικά, η ζέβρα μοιάζει με το άλογο. Το τρίχωμά της είναι άσπρο ή πολύ ανοιχτό κίτρινο με λεπτές μαύρες ραβδώσεις, οι οποίες υπάρχουν και πάνω στην κοντή και όρθια χαίτη της. Έχει μήκος 2,2 μ. και ζυγίζει γύρω στα 200 κιλά. Έχει μικρό κεφάλι, αλλά ευκίνητα αυτιά, που στρέφονται σε μεγάλες γωνίες. 

Υπάρχουν διάφορες ερμηνείες σχετικά με την ύπαρξη και λειτουργία των ασπρόμαυρων ραβδώσεων της ζέβρας. Μία από αυτές είναι ότι οι ραβδώσεις δυσκολεύουν ένα αρπακτικό να διακρίνει τα μεμονωμένα ατόμα μέσα σε μια ομάδα ζεβρών ή/και να προσδιορίσει τον συνολικό αριθμό τους. Με αυτό τον τρόπο, οι ραβδώσεις αποτελούν ένα μηχανισμό παραλλαγής.

## Αναπαραγωγή
Η εγκυμοσύνη της ζέβρας διαρκεί 11-13 μήνες. Τα θηλυκά γεννούν ένα συνήθως μικρό, του οποίου το τρίχωμα είναι κίτρινο, ενώ οι ραβδώσεις του καφετί. Σταδιακά αποκτά το μαυρόασπρο χρώμα των γονιών του. Θηλάζει για 7 μήνες, και απομακρύνεται από την οικογένειά του, μόλις η θηλυκή μείνει πάλι έγκυος.

## Είδη ζέβρας
Το είδος Equus Zebra ζει στη νότια και δυτική Αφρική. Τα άτομα δεν μένουν μόνα τους, αλλά σε αγέλες. Μερικές φορές μάλιστα βόσκουν μαζί με αντιλόπες ή στρουθοκαμήλους για να αντιμετωπίσουν τα σαρκοφάγα αποτελεσματικότερα.
Άλλα είδη ζέβρας είναι:
* Εquus burchelli, είδος που τείνει να εξαφανιστεί τελείως, 
* Equus quaga, που μοιάζει πιο πολύ με άλογο παρά με ζέβρα (το οποίο έχει εξαφανιστεί ήδη από τον 19ο αιώνα)
* Ζέβρα του Γκρεβύ, το μεγαλύτερο είδος από όλα
* Ζέβρα του Γκραντ 
* ορεσίβια ζέβρα.


File:Cape Mountain Zebra - Equus zebra zebra.webm|ζέβρα 
Αρχείο:Equus quagga burchellii.jpg|Ζέβρα
Αρχείο: Equus quagga quagga, coloured.jpg|Κουάγκα


## Παραπομπές


## Εξωτερικοί σύνδεσμοι
* 
* 

Κατηγορία:Ιππίδες
Κατηγορία:Θηλαστικά της Αφρικής